Para-swemmers na Londen oor Israel-kwessie | Netwerk24
Para-swemmers na Londen oor Israel-kwessie
15 April 2019 15:21
Londen is as die gasheerstad vir die Wêreld-paraswemkampioenskappe aangewys nadat Maleisië van die reg gestroop is om dié byeenkoms vanjaar aan te bied.
Die Wêreld-paraswemkampioenskappe sal nou in Londen plaasvind. Foto: Getty Images
Die Internasionale Paralimpiese Komitee (IPC) het Maandag aangekondig dat die kampioenskappe van 9 tot 15 September in Engeland sal plaasvind.
Dié byeenkoms was veronderstel om aan die einde van Julie in Maleisië beslis te word, maar dié land kon nie die nodige waarborge aan die IPC bied dat Israeliese swemmers toegelaat sou word om veilig en vry van diskriminasie deel te neem nie.
Omdat die IPC op kort kennisgewing 'n nuwe gasheernasie moes vind, is die Wêreldkampioenskappe uitgestel tot September.
Dié byeenkoms sal van deurslaggewende belang vir swemmers wees wat hoop om te kwalifiseer vir die Paralimpiese Spele in Tokio in 2020.